Μαρσέλο Μάρτινς Μορένο

Ο Μαρσέλο Μάρτινς Μορένο (Marcelo Martins Moreno, γεννήθηκε 18 Ιουνίου 1987) είναι Βολιβιανός  ποδοσφαιριστής που αγωνίζεται ως επιθετικός. Ένας από τους καλύτερους ποδοσφαιριστές στην ιστορία της χώρας του, είναι κάτοχος του ρεκόρ διεθνών τερμάτων της Εθνική Βολιβίας.

Καριέρα

Ο Μορένο έκανε το επαγγελματικό του ντεμπούτο με την Οριέντε Πετρολέρο της Βολιβίας το 2003 στα 16 του χρόνια. Γεννημένος από πατέρα Βραζιλιάνο και μητέρα Βολιβιανή, μεταπηδήσε στη Βραζιλία και αγωνίστηκε με την Βιτόρια, όπου είχε την ευκαιρία να αναδείξει το επιθετικό του ταλέντο σημειώνοντας 12 σε 30 αγώνες σε δύο σεζόν. Έκανε και το ντεμπούτο του με την Βραζιλία Κ-18 και στη συνέχεια με την Βραζιλία Κ-20. Παράλληλα, ήρθε και η σπουδαία μεταγραφή στην Κρουζέιρο το 2007. Το 2008, ο επιθετικός μετακόμισε στη  Σαχτάρ Ντόνετσκ ως δανεικός, με την οποία γνώρισε συλλογική επιτυχία (κατάκτηση Κυπέλλου ΟΥΕΦΑ το 2009 και του πρωταθλήματος Ουκρανίας το 2011) και η ευρωπαϊκή του διαδρομή περιλάμβανε τη Βέρντερ Βρέμης της Γερμανίας και τη Γουίγκαν Αθλέτικ της Αγγλίας.

Στα τέσσερα αυτά χρόνια δεν γνώρισε καταξίωση στα ευρωπαϊκά πρωταθλήματα, και το 2012 επανήλθε στη Βραζιλία και τη Γκρέμιο. Το 2014 δόθηκε δανεικός στην Κρουζέιρο, η οποία έγινε πρωταθλήτρια εκείνη τη χρονιά. Ακολούθησε πενταετία παραμονής στην Κίνα και σε τρεις συλλόγους και το 2020 γύρισε πίσω στη Βραζιλία και την Κρουζέιρο, που βρισκόμενη σε κρίση είχε υποβιβαστεί στη δεύτερη κατηγορία.

Το 2007 αποφάσισε να ενταχθεί στην εθνική ομάδα της Βολιβίας. Έκανε το ντεμπούτο του στις 12 Σεπτεμβρίου 2007 στην εκτός έδρας νίκη στη Λίμα επί του Περού (0–2). Σκόραρε το εναρκτήριο γκολ στην ιστορική νίκη με 6–1 επί της Αργεντινής στα προκριματικά του Παγκοσμίου Κυπέλλου του 2010. Στο συγκεκριμένο αγώνα σημείωσε δύο γκολ. Στις 12 Νοεμβρίου 2020, ισοφάρισε το ρεκόρ του Χοακίν Μποτέρο με το 20ό διεθνές του τέρμα στην ήττα με 3–2 από τον Εκουαδόρ στα προκριματικά του Παγκοσμίου Κυπέλλου του 2022. Έχει συνολικά 95 συμμετοχές και 30 διεθνή γκολ.

Τίτλοι και διακρίσεις

Βιτόρια
 Καμπεονάτο Μπαϊάνο (2) : 2005, 2007
Κρουζέιρο
 Καμπεονάτο Μινέιρο (2) : 2008, 2014
 Καμπεονάτο Μπραζιλέιρο Σέριε Α : 2014
Σαχτάρ Ντόνετσκ
 Κύπελλο ΟΥΕΦΑ : 2008–09
 Πρωτάθλημα Ουκρανίας : 2010–11
Βέρντερ Βρέμης
 Σούπερ Κύπελλο Γερμανίας (DFL-Supercup) : 2009
Φλαμένγκο
 Κύπελλο Βραζιλίας : 2013

Ατομικές διακρίσεις
 Κορυφαίος σκόρερ Κόπα Λιμπερταδόρες : 2008 
 Πρώτος σκόρερ πρωταθλήματος Κίνας : 2017

Δείτε επίσης

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές

Εξωτερικοί σύνδεσμοι
 

Βολιβιανοί ποδοσφαιριστές
Βραζιλιάνοι ποδοσφαιριστές
Ποδοσφαιριστές Εθνικής Βραζιλίας ανδρών Κ20
Ποδοσφαιριστές Εθνικής Βολιβίας
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές Εσπόρτε Κλούμπε Βιτόρια
Ποδοσφαιριστές Κρουζέιρο Εσπόρτε Κλούμπε
Ποδοσφαιριστές Κλούμπε ντε Ρεγκάτας ντο Φλαμένγκο
Ποδοσφαιριστές Βέρντερ Βρέμης
Ποδοσφαιριστές Γουίγκαν Αθλέτικ
Ποδοσφαιριστές Γκρέμιο Φουτεμπόλ Πόρτο Αλεγκρένσε
Ποδοσφαιριστές Τσανγκτσούν Γιατάι ΦΚ
Ποδοσφαιριστές Κουανγκτσόου Έβεργκραντ
Ξένοι ποδοσφαιριστές στην Αγγλία
Ποδοσφαιριστές Μπούντεσλιγκα
Ξένοι ποδοσφαιριστές στη Γερμανία
Ποδοσφαιριστές Κόπα Αμέρικα 2011
Ποδοσφαιριστές Κόπα Αμέρικα 2015
Ποδοσφαιριστές Κόπα Αμέρικα 2019
Ποδοσφαιριστές Κόπα Αμέρικα 2021
Επιθετικοί ποδοσφαιριστές